Bernard Tissier de Mallerais

Dr **Bernard Tissier de Mallerais**  (* 14. Septamber 1945 z’ Sallanches, Département Haute-Savoie; † 8. Oktoower 2024 z’ Sitta, Kàntoon Wallis) ìsch a frànzeescher kàthoolischer Theoloog un Bischoof vu dr tràdizionàlìschta Priaschterbriaderschàft St. Pius X. (FSSPX) gsìì. Ar ìsch ànna 1988 illegààl vum Arzbischoof Marcel Lefebvre zem Bischoof gwäiht worra un ìsch domìt üss dr reemisch-kàthoolischa Kìrìch üssgschlossa worra. D’ Üssschliassung hàt dr Pàpscht Benedikt XVI. ànna 2009 loo äntheewa.

## sii Laawa
### siina Jugend
Dr Bernard Tissier de Mallerais schtàmmt vun’ra reemisch-kàthoolischa Fàmìlia. Sii Groossvàtter vàttersitts ìsch Ààhanger vum Charles Maurras un Mìtglììd vu dr rachtsextreema Beweegung Action française gsìì.

Dr Tissier de Mallerais hàt Biologii gschtudiart un hàt a Maischterpriafung bschtànda. Ìn siinera Jugend ìsch’r Mìtglììd ìn’ra Pfààdfìnderbeweegung gsìì. Noh-n-em Schtüdia ìsch’r ìm Oktoower 1969 ìns Priaschterseminààri St. Pius X. z’ Friiburg ìm Üechtlànd gànga. Ar ìsch ainer bii da äärschta Seminàrìschta gsìì, wo vollschtandig vum Arzbischoof Marcel Lefebvre gebìlda worra sìnn. Dr Lefebvre hàt’na àm 29. Jüüni 1975 z’ Écône zem Priaschter gwäijt un hàt’na harzlig biim Vornàmma g’nännt *(abbé Bernard)*. Dr Tissier de Mallerais ìsch schpeeter Lehrer, Unterdirakter un Dirakter vum Seminààri vu da Piusbriader z’ Écône worra. Ar ìsch d’rnooh Generààlsekretäär vu dr Piusbriaderschàft worra.

### äärschta Joohra-n-àls Bischoof
Àm 30. Jüüni 1988 ìsch dr Tissier de Mallerais zamma mìt dräi àndra Priaschter z’ Écône vum Marcel Lefebvre zem Bischoof gwäijt worra, oohna Ärlàuibniss vum Pàpscht Johànnis Pool II. Àm 1. Jüüli 1988 hàt dr Kàrdinààl Bernardin Gantin, Prefäkt vu dr Kongregàzioon fìr d’ Bischeef, àlla Mìtmàcher àn dana Wäihjaa-n-àls exkommuniziart ärkläärt — àlso dr Lefebvre salbscht, dr Mìtkonsekràtoor Antônio de Castro Mayer, un d’ viar näija Bischeef, drunter dr Tissier de Mallerais. A pààr Taag noh da Wäihja hàt jedoch dr Tissier de Mallerais illegààl näija Priaschter gwäiht, wo trotz dr Litürgiireform d’ tridentiinischa Mass witter zelebriart hann. Wu d’ Àbtai Le Barroux ìm Süüdfrànkrììch sìch ànna 1988 mìt Rom verseehnt hàt, hàt dr Mallerais gsajt: „D’ Mäncha vu Le Barroux düan uns ìn Kriagszitt fààraloo. M’r sìnn Wàffabriader gsìì, un ìn dr Hìtza vum Gefacht düan sa sìch mìt’m fììndliga Lààger verainiga.“ Zeehn Joohr noh da illegààla Bischoofswäihja, uff’ma Sümpoosium vu da Piusbriader àm Pàriiser Maison de la Mutualité àm 21. Jüüni 1998, hàt dr Tissier de Mallerais gsajt: „Naawa dana unglàuiwiga Bischeef, naawa Rom, wo durs’ seelischa-n-AIDS glähmt ìsch [...], bììni a Üsshìlfsbischoof.“

Ànna 1991 hàt dr Mallerais dr Bràsiliàner Licínio Rangel zem Bischoof gwäiht, fìr àss’r àls Noohfolger vum Castro Mayer d’ Priaschterunioon St. Johànn Mària Vianney kààt laita. Àm 23. Jüüli 1991 hàt dr Tissier de Mallerais ìn dr Pàriiser Kìrìch Saint-Nicolas-du-Chardonnet a Mass ààlasslig em 40. Joohrestààg vum Tood vum Màrschàll Pétain zelebriart. Wahrem Preedig hàt’r ìn da Glàuiwiga-n-ämpfoohla, „witter z’ schàffa fìr d’ Eehra vu dam groossa Soldààt wììderharschtälla“, un „dur ìhra Gebat un ìhra Àkzioon d’ äffentliga Sìnda-n-àbbiassa, wo siina Rìchter veriawt hann.“

Dr Tissier de Mallerais ìsch bis 1996 Generààlsekretäär vu dr Piusbriaderschàft blììwa. Àn dara Schtälla hàt’r a grooss Büach ìwwers’ Laawa vum Lefebvre verfàsst, wo ànna 2002 ärschììna ìsch — d’rfìr hàt’r mehrera Joohra làng ìn da Àrkiiva vu dr Briaderschàft gforscht. Ànna 1991 ìsch’r Laiter worra vu dr Kànoonischa-n-Üssschuss Saint-Charles-Borromée — dàs ìsch a Grìchtbezirk vu dr Briaderschàft, wo d’ offiziälla Kìrchagrìchta-n-ärsätzt, fìr d’ Schtàtüssverfààhra vu da Glàuiwiga-n-üssschpraacha. Dr Tissier de Mallerais hàt sogààr behàuipta, àss dr Üssschuss a Äntschaidung vu’ma bìschtìmmliga Grìcht därft ruckgàngig màcha.

Ìn dara Zitt hàt dr Tissier de Mallerais ìm Seminààri vun Écône gwohnt. Ànna 2012 hàt’r sìch ìm Prior Unsra Liawa Fràui Unbeflackta *(Our Lady Immaculate Priory)* z’ Chicago nììdergloo. 

### Ärneecherungsverfààhra zwìscha da Piusbriader un Rom
Ìn da 2000er Joohra-n-ìsch a Ärneecherungsverfààhra zwìscha dr Piusbriaderschàft un da Beheerda vu dr reemischa Kìrìch gsìì, wo dr FSSPX-Bischoof Bernard Fellay glaita hàt. Ìn’ma Zittungsàrtìkel vu Dezamber 2008 hàt dr Tissier de Mallerais dr Pàpscht Benedikt XVI. àls „Hereetiker“ un „Modernischt“ bezaichnet un hàt jeeda Verseehnung mìt’m „bsätzta Rom“ àbglehnt. Àm 1. Hornung 2009 hàt’r geega-n-ìwwer d’ itàliaanischa Zittung *La Stampa* ìwwer d’ Ainigung mìt dr reemisch-kàthoolischa Kìrìch gsajt: „M’r andra unsra Posizioona nìt, àwwer m’r hann’s vor, Rom z’ bekehra, dàs haisst, Rom zu unsra Posizioona z’ fiahra.“

Àm 21. Janner 2009 ìsch d’ religiöösa-n-Üssschliassung vu da viar Piusbischeef änthoowa worra — dr Ààlàss hàt dr Kàrdinààl Giovanni Battista Re, Prefäkt vu dr Kongregàzioon fìr d’ Bischeef, unterschrììwa. D’ Piusbriaderschàft schteht àwwer noch nìt ìn voller Kommunioon mìt dr reemischa Kìrìch. Ìm Septamber 2010 hàt dr Tissier de Mallerais sii Büach *L’étrange théologie de Benoît XVI* („ìm Benedikt XVI. siina koomischa Gotteslehr“) veräffentligt, wu-n-’r d’ Theologii vum Pàpscht haftig kritisiart hàt — ìm Vàtikààn ìsch dàs Büach àls a Hìnderniss zär Verainigung ààglüagt worra.

Ìm Làuif vum Ärneecherungsverfààhra mìt da reemischa Beheerda sìnn Schtraita zwìscha da Piusbischeef gsìì. Zamma mìt da FSSPX-Bischeef Alfonso de Galarreta un Richard Williamson hàt dr Tissier de Mallerais ànna 2012  ìm Fellay a Briaf gschrììwa, wu-n-’r em uffgrüaft hann, „d’ Briaderschàft nìt uff dr Waag vun’ra rain pràktischa-n-Àbschtìmmung z’ sätza“, dänn d’ „offiziälla Kìrchabeheerda [häjga] sìch vu dr kàthoolischa Woohrhait getrännt“.

### Tood un Begrabniss
Àm Morga vum 28. Septamber 2024 ìsch dr Bernard Tissier de Mallerais ìm Schtaaga vum Priaschterseminààri vun Écône käijt un ìsch àm Schaadel un G’hìrn schwaar verlätzt worra. Noh a pààr Taaga ìm kìnschtliga Koma ìsch’r àm 8. Oktoower 2024 mìt 79 Joohra ìm Schpitààl z’ Sitta g’schtoorwa. Ar ìsch àm 18. Oktoower 2024 àm Seminààri vun Écône beardigt worra. S’ Begrabniss hàt dr FSSPX-Bischoof Alfonso de Galaretta ìn dr Härz-Mària-Kìrìch vum Seminààri g’fiirt; d’ Preedig uff Frànzeesch hàt dr Genrààloowerer vu dr Piüsbriaderschàft Don Davide Pagliarani gaa. D’rbii sìnn äbba 190 tràdizionàlìschta Priaschter, 135 Briader un Seminàrìschta un äbba 2.000 Glàuiwiga kumma. Dr FSSPX-Bischoof Bernard Fellay ìsch nàdììrlig àui d’rbii gsìì un hàt vor’m Sàrg d’ viarta-n-Àbsoluzioon gaa. Noh siim Tood sìnn ìnnerhàlb vu dr Piüsbriaderschàft numma zwai Bischeef, wo noch àm Laawa sìnn.

### sunschtigs
Ìm Oktoower 2019 hàt dr Tissier de Mallerais z’ Friiburg ìm Üechtlànd dr 50. Joohrestààg vu dr Grìndung vu dr Piusbriaderschàft gfiihrt. Äbba 500 Ààhanger vu dr Briaderschàft sìnn ìn da Schtroossa vu dr Schtàdt gloffa. Ìm Preedig ìn dr Moritzkìrìch hàt dr Tissier de Mallerais dr „fàlscha Religioonabund“ verpaitscht, „wo unzeehliga Seela vergìftet“.

Dr Tissier de Mallerais hàt Frànzeesch, Anglisch Diitsch un Schpàànisch g’rädd.

## a pààr vu siina Mainunga
Ìn’ma Interview ìn da 1990er Joohra hàt dr Tissier de Mallerais gsajt, àss dr rachtsextreema Schrìftschtäller Charles Maurras a bsundera Iifluss uff siina politischa-n-Ààschàuijung ghàà hàt. D’ Verurtailung vu dr Action française dur dr Pàpscht Pius XI. ànna 1926 lüagt’r àls a „Beurtailungsfaahler“ àà.

Ànna 2008 hàt’r geega-n-ìwwer d’ àmerikànischa Zittschrìft *The Angelus* gsajt, àss ìn Wäschtiropà mehrera „islààmischa Repüblika“ grìnda wara, un àss z’ Rom a „Àpostasii“ schtàttgfunda hàt, wo „zamma mìt dr jìddischa Religioon orgànisiart worra-n-ìsch“. Ar hàt àui wittera àntijìddischa Mainunga-n-üssgedruckt:

Ànna 2006 hàt’r ìn’ma Interview mìt dr tràdizionàlìschta Zittung *The Remnant* ìwwer d’ geegawartiga Lààg ìn dr Kìrìch behàuipta:

## a pààr Bìlder vun em

Bernard Tissier de Mallerais - Lourdes 2008.jpg|dr Bischoof Tissier de Mallerais z’ Lourdes ànna 2008
Bishop Bernard Tissier de Mallerais (2316888957).jpg|bii’ma Preedig ìn Àmerikà ànna 2008
Mgr Bernard Tissier de Mallerais.jpg|ànna 2010
Monseñor Bernard Tissier diciendo misa en Madrid en 2023.jpg|dr Bischoof Tissier de Mallerais bii’ra tridentinischa Mass ìn dr Jàkobuskàpall z’ Madrid ìm Nowamber 2023
Monseñor Bernard Tissier en Madrid (2023).jpg|z’ Madrid ànna 2023


## siina Veräffentligunga
### siina Biacher
*  — ìwwer d’ Lehr vum kàthoolischa Filosof un Lehrer Jean Borella, wo àls „Ìrrtummslehr“ kritisiart wìrd
*  — ìwwers’ Laawa vum Bischoof Marcel Lefebvre
** ìns Diitscha-n-ìwwersätzt: 
** ìns Anglischa-n-ìwwersätzt: 
** ìns Itàliaanischa-n-ìwwersätzt: 
*  — a Kritik vu dr Gotteslehr vum Pàpscht Benedikt XVI.
* 
*  — ìwwers’ Laawa vum Bischoof Marcel Lefebvre
** ìns Diitscha-n-ìwwersätzt: 

### siina Zittschrìftsàrtìkel (Üsswàhl)
* 
* 
* 
* 
* 
** àui veräffentligt ìm *La Couronne de Marie*, Prieuré Marie-Reine, Mìlhüüsa, Janner 2006
* 
* 
* 
** ìns Anglischa-n-ìwwersätzt vum C. Wilson, mìt’ma Vorwort vum Dr. Peter Chojnowski: 
* 
* 

## Weblìnks

* 
* dr Bernard Tissier de Mallerais biim Dischtrikt Frànkrììch vu dr Priaschterbriaderschàft St. Pius X. (frànzeesch)
*

## Ainzelnoohwiisa